Public procurement notice: Prior Information Notice Without Call For Competition
Published: 2021-02-03
Buyer: Fintraffic Meriliikenteenohjaus Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä asiakirja ei ole hankintailmoitus, ennakkoilmoitus tai tarjouspyyntö, vaan markkinakartoitukseen liittyvä tietopyyntö.
Tällä tietopyynnöllä järjestetään markkinakartoitus, jolla selvitetään Meriliikenteen ilmoituspalvelun (Nemo) kehittämiseen liittyviä kysymyksiä ja hinta-arvioita mahdollisesta hankinnasta.
Tietopyynnön tavoitteena on saada kattavasti, monipuolisesti ja kokonaisvaltaisesti tietoa Meriliikenteen ilmoituspalvelun eri toteutusvaihtoehdoista, jotta mahdollinen hankinta voidaan toteuttaa mahdollisimman tarkoituksenmukaisesti ja huomioiden hankintayksikön, eri hankintayksikön yhteistyöyksiöiden ja palvelua käyttävien asiakkaiden tarpeet.
Hankintayksikkö järjestää suunnitellun hankinnan kohteesta tiedotustilaisuuden webinaarina 19.2.2021 09.30–11.00. Webinaarissa esitellään hankintaa yleisellä tasolla ja annetaan taustatietoa. Webinaariin tulee ilmoittautua sähköpostiosoitteeseen emsw@fintraffic.fi viimeistään 16.02.2021 klo 15.00 mennessä. Webinaari toteutetaan Microsoft Teams -alustalla ja linkki webinaariin pyritään lähettämään ilmoittautuneille 17.2.2021 mennessä.
Webinaarissa esitettävä materiaali jaetaan webinaarin jälkeen osallistujille sähköisesti siihen sähköpostiosoitteeseen, josta on tullut ilmoittautuminen webinaariin.
Webinaarin jälkeen hankintayksikkö tapaa kahdenkeskisesti kahdeksan (8) ensimmäistä webinaariin osallistunutta yritystä, jotka ilmoittavat kiinnostuksensa osallistua markkinakartoitukseen. Tapaamisajat jaetaan ilmoittautumisjärjestyksessä. Näihinkin kahdenkeskisiin tapaamisiin pitää ilmoittautua webinaarissa ilmoitettavalla tavalla. Hankintayksikkö varaa oikeuden tavata myös muita yrityksiä, joilla on mahdollisen hankinnan kannalta kiinnostava toteutus- tai ratkaisuvaihtoehto.
Fintraffic Meriliikenteenohjauksen tavoitteena on tämän markkinakartoituksen perusteella hankkia tietoa markkinoilla olevista toimijoista ja palvelun toteuttamisvaihtoehdoista, joilla voidaan tuottaa Meriliikenteen ilmoituspalvelua (EMSW), joka on EU asetuksen 2019/1239 mukainen tekninen järjestelmä eli merenkulkualan kansallinen keskitetty palvelupiste.
EMSW-asetuksen tarkoitus on parantaa eurooppalaisen meriliikennealan kilpailukykyä ja tehokkuutta vähentämällä hallinnollista taakkaa sekä ottamalla käyttöön yksinkertaistettu digitaalinen tietojärjestelmä, jolla yhdenmukaistetaan käytössä olevia kansallisia järjestelmiä ja vähennetään paperityötä. Tällä hetkellä meriliikenteen ilmoituspalvelu toteutetaan Traficom:n Portnet-järjestelmällä.
Meriliikenteen ilmoituspalvelu tulee olemaan kansallinen "single window" meriliikenteen ilmoitusten antamiseksi. Palvelu perustuu EU-asetukseen, jonka avulla ilmoittaminen harmonisoidaan EU-alueella. Palvelu valmistuu täyteen laajuuteensa vuonna 2025, jolloin se korvaa nykyisen Portnet-palvelun. EMSW-asetuksen mukaisen merenkulun tiedonhallintajärjestelmän soveltamisalue on laajempi kuin nykyisen ilmoitusmuodollisuusdirektiivin. Tämän vuoksi mukaan tulee ilmoituksia, joita nykyinen Portnet-järjestelmä ei käsittele, suurimpana ryhmänä Tullille annettavat ilmoitukset.
Kaikki EU-jäsenvaltiot perustavat oman Kansallisen Meriliikenteen Single Window -järjestelmän (MNSW), joiden välillä tietoja uusiokäytetään kierrättämällä tietoja EU:n SafeSeaNet-järjestelmän ja tullijärjestelmien kautta. Kansalliset järjestelmät tulee lisäksi integroida EU:n tietokantoihin, käyttäjähallintaan sekä ilmoitusrajapinta komponenttiin. Taustalla on yhteinen standardoitu satamakäynti-ilmoitusten tietojoukko, joka on ns. maksimitietojoukko, eli sitä enempää tietoja ei voi vaatia, mutta vapaaehtoisuuteen perustuen voi tarjota mahdollisuuden ilmoittaa muitakin satamaekosysteemiin liittyviä tietoja.
1. Kaikkien meriliikenteen alus- ja tavarailmoitusten vastaanoton aluksen saapuessa suomalaiseen satamaan tai lähtiessä suomalaisesta satamasta. Alusselvitykseen ja tullimuodollisuuksiin, joita EMSW-tiedonvaihtoympäristö käsittelee, kuuluu hieman alle 20 eri ilmoitusvelvollisuutta.
3. SafeSeaNet-tiedonvaihdon toteuttaminen kansallisten palveluiden ja EMSA:n keskitetyn SafeSeaNet-järjestelmän välillä.
8. Kehitysvaiheen testaustoiminta EU-rajapintojen ja komponenttien osalta mukaan lukien loppukäyttäjät.
1. Mikä teistä olisi paras tapa toteuttaa EMSW-hanke.? Pyydämme esittämään näkemyksiänne hankkeen toteuttamisvaihtoehdoista.